Diari Oficial de la Generalitat Valenciana


Sumari del DOGV 5360, del 04-10-2006 (2006/10079)

Edicte de la Junta Arbitral del Transport d'Alacant sobre la notificació del laude arbitral a l'empresa Borrelltex, SL, en l'expedient: 014/06-A.
-------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/10606


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Junta Arbitral del Transport d'Alacant sobre la notificació del laude arbitral a l'empresa Borrelltex, SL, en l'expedient: 014/06-A. [2006/10966]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Mapsagunt, S.A., que s'ha dictat laude en l'expedient 014/06-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
.Alacant, cinc de maig de dos mil sis.  
A les 10.30 hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 014/06-A, promogut per Ajet, SL, amb domicili a Alcoi contra Borrelltex, SL, amb domicili en Algars en relació amb la reclamació següent: impagament de ports per servicis de transport realitzats entre Algars (Alacant) i Balears, Galícia i Astúries durant els mesos de febrer, març, abril, maig i juny de 2005 per valor, segons factures 173, 250, 340, 370, 505 i 592 corresponents als mesos indicats, de 1.031,33 euros (mil trenta-un amb trenta-tres euros) inclòs l'IVA. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplega. Es concedix la paraula al representant de l'actora Sr. Tadeo Miguel Juan Pérez que ratifica la demanda i la quantia expressades. Així mateix són aportats a l'expedient, com a prova documental, justificants d'arreplegada de les diferents partides en origen i d'entrega d'aquelles en destí constituint estes la facturació el muntant de la qual és objecte de demanda. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre i la Llei 29/2003, de 8 d'octubre en tant que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'ha exposat, s'arriba per unanimitat al laude següent: estimar la demanda interposada per Ajet, SL, contra Borrelltex, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat procedix que Borrelltex, SL, abone a Ajet, SL, la quantitat de 1.031,33 euros (mil trenta-un amb trenta-tres euros) inclòs l'IVA, en concepte de ports després de liquidació. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.  
Alacant, 28 d'agost de 2006.. El president: Manuel J. Gálvez.